Կլաուդիա Անդուխար

**Կլաուդիա Անդուխար** (, ), ծնունդով շվեյցարացի՝ բրազիլացի լուսանկարիչ, ակտիվիստ, իրավապաշտպան: Նա *Comissão Pro-Yanomami* (CCPY) փաստաբանական կազմակերպության համահիմնադիր է, որն աջակցում է Յանոմամոյի ժողովրդի իրավունքներին: Նրա աշխատանքները պահվում են Նյու Յորքի ժամանակակից արվեստի թանգարանի և Մեծ Բրիտանիայի Թեյթի հավաքածուում:

## Կենսագրություն
Կլաուդիա Անդուխարը ծնվել է Կլոդին Հաասը Նոյշատելում, Շվեյցարիա[6][7]: Նա հունգարացի հրեա հոր (Զիգֆրիդ Հաաս) և շվեյցարացի մոր (Ժերմեն Գայ Հաաս) զավակ էր։ Նա մեծացել է Օրադեա քաղաքում, որը ձեռքւց ձեռք է անցել Հունգարիայի և Ռումինիայի թագավորությունների միջև: Երկրորդ համաշխարհային պատերազմի ավարտին նա և իր մայրը ապաստան գտան Շվեյցարիայում: Նրա հայրը մահացել է Դախաուի համակենտրոնացման ճամբարում, իսկ հոր ընտանիքի մնացած անդամները մահացել են կամ Դախաուում կամ Օսվենցիմում:

Նա հումանիտար գիտություններ է սովորել Նյու Յորքի Հանթեր քոլեջում: Այնտեղ նա հանդիպեց իսպանացի փախստական Խուլիո Անդուխարի հետ, ում հետ ամուսնացավ 1949 թվականին, ամուսնու զգանունը վերցնելով՝ նա ցանկանում էր «մոռանալ այն ամենը, ինչ տեղի ունեցավ» և «կյանքը սկսել նորովի»։ 

Անդուխարը 1956 թվականին տեղափոխվել է Բրազիլիա՝ մնալու մոր՝ Ժերմեն Գայ Հաասի մոտ։ 1976 թվականին նա ստացել է Բրազիլիայի քաղաքացիություն։

## Կարիերա
Կենտրոնական Բրազիլիայի Կարաջա ժողովրդի մասին նախագիծը նրան առաջնորդեց դեպի ֆոտոլրագրության կարիերա: Նրա աշխատանքները հայտնվել են տարբեր ամսագրերում, այդ թվում՝ *Life*, *Look*, *Fortune*, *Aperture*, *Realidade* և *Claudia*:

Նա վավերագրել է Յանոմամո ժողովրդի մշակույթը տարիների ընթացքում, այդ թվում՝ 1998 թվականին հրատարակված «Յանոմամո։ Տունը։ Անտառը։ Անտեսանելին» գիրքը: Յանոմամոն քիչ էր շփվում արտաքին աշխարհի հետ: Երբ իրենց տարածքով մայրուղու նախագիծը հանգեցրեց կարմրուկի համաճարակի աղետալի բռնկման, նա դադարեցրեց իր լուսանկարչական աշխատանքը՝ օգնելով տուժածներին բժշկական օգնություն հասցնելու գործում:

1977 թվականին Բրազիլիայի ռազմական ռեժիմը նրան վտարեց տարածաշրջանից այն բանից հետո, երբ նա դատապարտեց վերաբնակիչների կողմից բնիկների հողերի յուրացումը: 1980-ական թվականների ընթացքում ոսկու ապօրինի հանքագործների ներհոսքը դեպի այս տարածաշրջան հանգեցրեց ավելի շատ առողջական խնդիրների, այդ թվում՝ մալարիայի և սնդիկի թունավորման բռնկման: Արդյունքում մահացավ Յանոմամոյի բնակչության 20 տոկոսը: 

Անդուխարը կարևոր դեր խաղաց Յանոմամոյի այգու ստեղծման նպատակով հանձնաժողով կազմելու գործում, որի արդյունքում Բրազիլիայի կառավարությունը ստեղծեց 96,000 կմ2 պաշտպանված տարածք Յանոմամոյի կողմից շահագործելու նպատակով:

Բրումադինիուի Ինյոթիմ թանգարանի պատկերասրահը կառուցվել է Անդուխարի աշխատանքները ցուցադրելու նպատակով:

## Մրցանակներ
* 1971, Գուգենհայմի կրթաթոշակ Ջոն Սայմոն Գուգենհայմի հիշատակի հիմնադրամից, Նյու Յորք
* 1977, Գուգենհայմի կրթաթոշակ Ջոն Սայմոն Գուգենհայմի հիշատակի հիմնադրամից, Նյու Յորք
* 2000, Մշակութային ազատության մրցանակ, Լանան գրական մրցանակ, Յանոմանի ժողովրդին օգնելու նրա աշխատանքի համար
* 2008, Մեծ Խաչ, *Ordem do Mérito Cultural*, Բրազիլիա
* 2018, Գյոթեի մեդալ, Գյոթեի անվան համալսարան, Յանոմամո ժողովրդի հետ աշխատանքի համար

## Ցուցահանդեսներ
Անդուխարի աշխատանքները պահպանվում են հետևյալ մշտական ​​հավաքածուներում.
* Ջորջ Իսթմանի թանգարան, Ռոչեսթեր, նյու Յորք, 1 նմուշ (2024 թվականի դեկտեմբերի 18-ի դրությամբ)
* Գեղեցիկ արվեստների թանգարան (Հյուստոն), 2 նմուշ (2024 թվականի դեկտեմբերի 18-ի դրությամբ)
* Ժամանակակից արվեստի թանգարան (Նյու Յորք), 109 նմուշ (2024 թվականի դեկտեմբերի 18-ի դրությամբ)
* Թեյթ պատկերասրահ, Միացյալ Թագավորություն, 22 նմուշ (2024 թվականի դեկտեմբերի 19-ի դրությամբ)

## Գրականություն
*

## Ծանոթագրություններ

## Արտաքին հղումներ
*Կլաուդիա Անդուխար Ժամանակակից արվեստի թանգարան
* *Gerhard Bisse*, ''Andujar, Claudia'', in: *Allgemeines Künstlerlexikon (Artists of the World)*, Suppl. I, Saur, Munich 2005, from p.&nbsp;349 (գերմաներեն).

Կատեգորիա:Բրազիլացի կանայք
Կատեգորիա:Կին ակտիվիստներ
Կատեգորիա:Կին արվեստագետներ
Կատեգորիա:Կին իրավապաշտպաններ
Կատեգորիա:Կին լուսանկարիչներ
Կատեգորիա:Շվեյցարացի ակտիվիստներ
Կատեգորիա:Շվեյցարացի լուսանկարիչներ